
Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma „Viedās pašvaldības” īstenošanas noteikumi

	1.
	Noteikumu projekts
4. Pasākuma ietvaros tiek atbalstīti Vides aizsardzības un reģionālās attīstības ministrijas kā par reģionālās attīstības politiku atbildīgās nozares ministrijas saskaņotie plānošanas reģionu attīstības programmās paredzētie projekti, kurus īsteno pilsētu funkcionālajās  teritorijās.
	Iebildums
Vēršam Jūsu uzmanību uz to, ka   plānošanas reģionu attīstības programmāsnav paredzētie konkēti pašvaldību projekti, kurus īsteno pilsētu funkcionālajās  teritorijās. Uzskatām, ka Vides aizsardzības un reģionālās attīstības ministrijasi nav papildus jāskaņo pašvaldību projekti, ja tie atbilst plānošanas reģionu attīstības programmu virzieniem.
Piedāvātā redakcija
4. Pasākuma ietvaros tiek atbalstīti pašvaldību projekti, kurus īsteno pilsētu funkcionālajās  teritorijās, kas atbilst
 plānošanas reģionu attīstības programmu startēģiskiem mērķiem un  virzieniem.
	Ivita Peipiņa (LPS)

	2.
	Noteikumu projekts
5. Vides aizsardzības un reģionālās attīstības ministrija kā par reģionālās attīstības politiku atbildīgā nozares ministrija sniedz sadarbības iestādei informāciju par plānošanas reģionu attīstības programmās iekļautajiem projektu ideju konceptiem, kas ir saņēmuši pozitīvu  Vides aizsardzības un reģionālās attīstības ministrijas atzinumu. Sadarbības iestāde saskaņā ar saņemto pozitīvo atzinumu sarakstu nosūta uzaicinājumu projektu iesniedzējiem iesniegt projektu iesniegumus ierobežotai projektu iesniegumu atlasei.
	Iebildums
Skat, komentāru pie 4.punkta
Piedāvātā redakcija
5. Vides aizsardzības un reģionālās attīstības ministrija kā par reģionālās attīstības politiku atbildīgā nozares ministrija sniedz sadarbības iestādei informāciju par  pašvaldības projekta atbilstību plānošanas reģionu attīstības programmai. Sadarbības iestāde saskaņā ar saņemto pozitīvo atzinumu sarakstu nosūta uzaicinājumu projektu iesniedzējiem iesniegt projektu iesniegumus ierobežotai projektu iesniegumu atlasei.
	Ivita Peipiņa (LPS)

	3.
	Noteikumu projekts
10. Viedais risinājums šo noteikumu izpratnē ir inovatīvs risinājums vai tehnoloģija jeb procesa, pakalpojuma vai produkta inovācija, kas uzlabo pašvaldības sniegto pakalpojumu efektivitāti un par kuru ir saņemts Latvijas Zinātnes padomes zinātniskās ekspertīzes atzinums, ka projektā paredzētais risinājums ir vērtējams kā inovatīvs risinājums Latvijā.
	Iebildums
LPS atzinīgi vērtē, ka VARAM ieskatā pašvaldībām būtu nepieciešami praktiskāki viedie risinājumi, tai skaitā tādi, kuri pasaules tirgū jau ir pieejami. Tāpat atzīstami ir, ka LZP zinātniskās ekspertīzes izmaksas citu projektu vērtēšanai tiks noteikts saskaņā ar apstiprinātu cenrādi, un tās būs projekta tiešās attiecināmās izmaksas.
Bet, kas satrauc, ka LZP vērtēs projekta idejas atbilstību inovatīvam risinājumam pašvaldības darbības jomā (atbilstoši projekta iesniegumā norādītajam)! satrauc tāpēc, ka, lai to spētu izvērtēt ir jāpārzina pašvaldības konkrētās darbības jomas specifika, kas, pieļaujam, nav LZP ikdienas darbs un pamatuzdevums, jo citādi tā būtu pašvaldība, nevis LZP. 
Piedāvātā redakcija
Svītrot punkta pēdējo vārdu "Latvijā". 
	Guntars Krasovskis (LPS)

13.2. nacionālais rezultāta rādītājs – vismaz piecās pašvaldībās par vismaz 10 procentiem samazinātas pakalpojuma izmaksas uz vienu klientu (euro) vai enerģijas patēriņš (megavatstundās), vai laika patēriņš (stundās).  
	Iebildums
Izvēlētie kritēriji - par vismaz 10 procentiem samazinātas pakalpojuma izmaksas uz vienu klientu (euro) vai enerģijas patēriņš (megavatstundās), vai laika patēriņš (stundās) - joprojām, mūsu ieskatā ir ļoti šauri izvēlēti tikai no projekta tehnikas viedokļa. Turpinām uzskatīt, ka tie ierobežo pasākumu dažādību, dodot iespēju viedos risinājumus pielietot tikai esošiem produktiem/ pakalpojumiem, bet nedod iespēju izstrādāt jaunus viedus risinājumus. Uzskatām, ka pašvaldības veiktspējas palielināšana un attīstības perspektīves pieaugums tieši iedzīvotājiem sniegto pakalpojumu, iespēju vai ērtību paplašināšanā tāpat būtu vērā ņemams rādītājs, piedevām ir skaidrs, ka dažādiem risinājumiem būtu nepieciešami atšķirīgi novērtēšnas kritēriji. Nevar visus ielikt Prokrusta gultā un mērīt pēc vieniem parametriem.  
Piedāvātā redakcija
-
	Guntars Krasovskis (LPS)

36.6. informācijas un komunikācijas tehnoloģiju preču un pakalpojumu iegādes izmaksas, kas tieši saistītas ar pašvaldības sniegto pakalpojumu vai autonomo funkciju īstenošanas uzlabošanu un digitalizāciju, nepārsniedzot 50 procentus no projekta kopējām attiecināmajām izmaksām, tai skaitā: 
	Iebildums
Uzskatām, ka
50% ierobežojums viedo tehnoloģiju izstrādē ir pārāk zems slieksnis kvalitatīva un ilgtspējīga viedā risinājuma izstrādei (un uzturēšanai projekta laikā).

Ierosinām palielināt ierobežojumu līdz 70%, lai lielāka finansējuma daļa varētu tikt novirzīta inovatīvā risinājuma izstrādei. Šī pieeja arī nodrošinātu lielāku elastību dažādiem projektiem, ar atšķirīgām procentuālajām budžeta proporcijām IKT/būvniecība.    
 
Piedāvātā redakcija
36.6. informācijas un komunikācijas tehnoloģiju preču un pakalpojumu iegādes izmaksas, kas tieši saistītas ar pašvaldības sniegto pakalpojumu vai autonomo funkciju īstenošanas uzlabošanu un digitalizāciju, nepārsniedzot 70 procentus no projekta kopējām attiecināmajām izmaksām, tai skaitā:
	Ivita Peipiņa (LPS)



